Svarinci
Svarinci (agrāk arī Svariņi) ir ciems Krāslavas novada Svariņu pagastā, pagasta centrs. Izvietojies pagasta ziemeļdaļā pie Ezernieku—Porečjes ceļa 54 km no novada centra Krāslavas un 287 km no Rīgas. Apdzīvotā vieta izaugusi padomju gados kā ciema padomes un padomju saimniecības «Voshod» centrālais ciemats. Svarincos atrodas pagasta pārvalde, tautas nams, bibliotēka, feldšeru un vecmāšu punkts, veikals. 1897. gadā muižā ar ciemu bija 22 sētas.